টিন-এজ ছেলেমেয়েরাও একইরকম কালো পোষাক পরে বাইরে বেরোয়। কোনো জিন্‌স, শর্টস, বা হাত-কাটা গেঞ্জির দেখা পাবেন না এখানে। এছাড়াও দেখবেন এখানে-ওখানে খাকি পোষাকে ইহুদী শান্তিরক্ষী সৈনিকদের জটলা। সুরক্ষা সম্বন্ধে এরা সদাই সচেতন। ইজরায়েলে সব ছেলেমেয়েরা মিলিটারিতে যোগ দেয়। সদ্য কচি-দাড়ি গজানো তরুণ সৈনিকদের দেখতে বেশ কিন্তু ভয়ও হয় এদের মধ্যে কজন জানিনা সন্ত্রাসবাদীদের হাতে মারা পড়বে। এদের বাবা-মারা কতো দুশ্চিন্তায় রাত কাটান!